MINTEGI LAKARRA (EH Bildu, 2014-06-26):
Bai, egun on berriro ere.
Lehen esan bezala eta bozeramale guztiek edo ponentzian edo lantaldeak egon garen guztiok esan dugun bezala, oso erraza izan da lana, adostasun maila handia egon da eta guk aurkeztutako zuzenketatik ia denak integratu izan dira diktamenean.
Hain zuzen ere guk planteatzen genuen partaidetza gehiago sustatu behar zela, planteatzen genuen diru publikoa ondo kudeatu behar zela –ari naiz bakarrik epigrafeak hartzen gure zuzenketei buruz–. Planteatzen genuen lanaren erantzukizuna eduki behar duela kargu publikoak eta babestu behar duela ustelkeria ikertzeko sortuko litzatekeen edozein ikerketa batzorde, bai ustelkeria eta bai influentzia trafikoa ikertzeko batzordeak babestu eta sustatu beharko genituzkeela.
Gure ustez ere, eta sartzekoa zen eta nola edo hala integratu da, bestearekiko duintasuna, bestearekiko errespetua, hau da, arerioa ez dela etsaia eta lizitoa da jarduera politikoan kritika baina ez da lizitoa bestearekiko iraina edo erasoa, eraso fisiko eta pertsonala batez ere. Orduan, hori ere nola edo hala integratu da.
Esaten dudan moduan, esfortzu handia egin da erdibidekoak lortzeko, eta behin eta berriz erredaktatu izan dira testuak, hain zuzen ere mundu guztiak ikusteko islatuta bere burua azkenengo erredakzioan. Eta guk ere planteatzen genuen elkarrizketa kultura bat eraiki behar dela eta bestearekiko begirunea, eta hori ere integratu izan da testuan.
Zer ez da integratu eta zer mantendu dugu? Ba bereziki bi zuzenketa dira, hiru, kontuan hartuta horietariko batek eskatzen zuela xedapen gehigarri bat.
Bata atzera bota zen lantaldean. Ulertzen dut zergatik bota zen atzera baina hala ere erabaki dugu mantentzea, hain zuzen ere planteatzen genuelako Legebiltzar honek aurretik ere adostu era Madrilen defenditu izan duen kontzeptu bat eta zera da, guk kargu publikook eduki behar dugula edozein langile publikoren egoera bera. Eta hori dagokio, esaten baterako, Seguritate Soziala kotizatzeari eta halako erregimen normala izateari.
Diktamenean, edo barkatu, lantaldean horri ezetza emateko argudioa izan zen hori beste nonbait jasoko dela eta seguruen administrazio publikoaren legean jasoko da, baina ez dugu soberan ikusi, hain zuzen ere, lege honetan adierazi dugun izpiritua indartzeko oso inportantea dela kargu publikoak izatea edozein langileren baldintza laboral berberak eta, beraz, egoera berberak. Horregatik, mantendu izan dugu. Neurri batean sinbolikoa da, baina aukera ematen digu bistaz ez galtzeko eskaera hori eta bizirik mantentzeko.
Bigarren zuzenketa zen onartu ez dena eta gure ustez defendagarria, eta defendatu egiten dugu. Lantaldeak erabaki du posiblea dela konpatibilizatzea edo bateragarri egitea tokiko administrazio baten karguduna izatea eta parlamentaria izatea, esate baterako, edo goi-kargua. Hau da, zinegotzia izan zaitezke herriak baldin baditu 50.000 biztanle baino gutxiago.
Gure zuzenketa zihoan hori aldatzera. Hau da, guk planteatzen genuen ez izatea bateragarria tokiko administrazioan egotea nahiz eta administrazio txikia izan, udalerri txikia izan eta kargu publikoa. Uste genuen bakoitzari dagokion ardura, erantzukizuna eta dedikazioa dedikatu behar zaiola eta, orduan, hori ez genuen guk babesten. Babesten genuen edozein kasutan bateragarritasun hori kendu behar zela.
Beraz, hori da guk mantendu egiten dugun zuzenketa eta hona botaziorako dakarkigun zuzenketa. Eta berarekin loturik zegoen beste bat, jada guztiz koiunturala eta zera da, amaierako xedapen bat, hori aplikatu zela ez legea indarrean jartzen den egunean, baizik eta hurrengo udal hauteskundeen ostean. Hain zuzen ere, une honetan ez oztopatzeko hainbat udalerritan pertsona batzuek egiten ari diren lana, badirelako parlamentari esate baterako eta zinegotzi era berean. Orduan, planteatzen genuen ez orain, baizik eta hurrengo hauteskundeetatik aurrera.
Beraz, funtsean bi zuzenketa dira, hiru zirkunstantzia koiuntural horregatik eta gure taldeak mantendu nahi ditu emandako azalpenengatik.
Eskerrik asko.